Die witborskraai is 'n algemene, wydverspreide standvoël. 'n Vrypostige soort voël wat gewoonlik in bewoonde gebiede voorkom waar hulle stukkies weggooikos soek. Die voël word aan sy wit bors en kraag uitgeken, en word 46–52 cm groot. Hulle word veral by vullishope, speelterreine, langs hoofpaaie en by landerye gesien. Boer meestal in los swerms en oornag dikwels in groot getalle saam. Namibië, Botswana, Zimbabwe, Mosambiek en die hele Suid-Afrika, met uitsondering van die Kalahari en die noordelike dele van die Vrystaat. Uiter 'n harde "kwaak". Engels: "Pied Crow" Wetenskaplike naam: Corvus albus Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika; ISBN 1868729826.